Αυτοκινητόδρομος 24 (Ελλάδα)

Ο **Αυτοκινητόδρομος 24** (πρώην Αυτοκινητόδρομος 67) είναι οδός ταχείας κυκλοφορίας που συνδέει την Εγνατία Οδό (Κόμβος Ευκαρπίας Κ4) με τον Οδικό Άξονα Κασσάνδρας στα Νέα Μουδανιά. Αποτελείται από το ανατολικό τμήμα της Περιφερειακής Οδού Θεσσαλονίκης και του Αυτοκινητόδρομου Χαλκιδικής. Το συνολικό μήκος του αυτοκινητοδρόμου είναι 72 χιλιόμετρα.

Από τα τέλη του 2023, βρίσκετε σε εξέλιξη η αναβάθμιση τμήματος του, από τον κόμβο του Τιτάν στην Ευκαρπία έως την Καλαμαριά, με την κατασκευή *υπερυψωμένης ταχείας λεωφόρου* (γνωστή και ως *Fly Over*) παράλληλα με την υφιστάμενη Περιφερειακή Οδό Θεσσαλονίκης.

## Τμήματα

### Εσωτερική Περιφερειακή Οδός Θεσσαλονίκης (Ευκαρπία - Καλαμαριά)

Το τμήμα αυτό κατασκευάστηκε την δεκαετία του '90, ως τμήμα της Περιφερειακής Οδού. Διαθέτει τρεις λωρίδες κυκλοφορίας για κάθε κατεύθυνση, ενώ το 2005 αναβαθμίστηκε σε οδό ταχείας κυκλοφορίας, με κατάργηση των ισόπεδων κόμβων.
Εξυπηρετεί περισσότερα από 120.000 οχήματα την ημέρα, αντί των 30.000 που προοριζόταν να χειριστεί όταν σχεδιάστηκε το 1975. Από το 2023, βρίσκονται σε εξέλιξη τα έργα για την αναβάθμιση της.

### Αυτοκινητόδρομος Χαλκιδικής (Καλαμαριά - Νέα Μουδανιά)
Ο οδικός άξονας από την Καλαμαριά μέχρι τα Νέα Μουδανιά ξεκίνησε να κατασκευάζεται την δεκαετία του '90 και ολοκληρώθηκε σταδιακά μεταξύ των τελών της ίδιας δεκαετίας και του 2003. Στο μεγαλύτερο μέρος του τμήματος διαθέτει Λωρίδα Έκτακτης Ανάγκης και όλοι οι κόμβοι του είναι ανισόπεδοι. Ξεκινάει από τον Κ12 και συνεχίζει με 3 λωρίδες ανά κατεύθυνση, χωρίς ΛΕΑ, μέχρι τον κόμβο του Αεροδρομίο Μακεδονίας. Από εκεί μέχρι τα Νέα Μουδανιά ο άξονας συνεχίζει με 2 λωρίδες ανά κατεύθυνση και σε πολλά σημεία με ΛΕΑ.

Συνολικά το τμήμα αυτό περιλαμβάνει 18 ανισόπεδους κόμβους (5 στο τμήμα με 3 λωρίδες, 13 στο τμήμα με 2 λωρίδες).

## Διαδρομή
Ο Αυτοκινητόδρομος 24 είναι κάθετος της Εγνατίας Οδού. Ξεκινάει από τον κόμβο Ευκαρπίας (Κ4) με τον Αυτοκινητόδρομο 2 στη Θεσσαλονίκη και συνεχίζει προς τα νότια, όπου και διασταυρώνεται με την Περιφερειακή Οδό Θεσσαλονίκης (Κ5) και συνεχίζουν μαζί ως κοινό τμήμα μέχρι και τον κόμβο Χαριλάου (Κ12). Στην συνέχεια ο αυτοκινητόδρομος συνεχίζει προς τα νοτιοανατολικά για την Χαλκιδική όπου διασταυρώνεται ανισόπεδα με άλλους δευτερεύοντες άξονες που συνεχίζουν για συνοικίες της Θεσσαλονίκης και της Χαλκιδικής. Τέλος ο Α24 τερματίζει στον κόμβο Νέων Μουδανιών (Κ25) και τη φυσική συνέχεια του άξονα αποτελεί ο Οδικός Άξονας Κασσάνδρας.
## Κατάλογος κόμβων

## Το πρόβλημα της κίνησης
Ο κύριος λόγος της κατασκευής του αυτοκινητοδρόμου ήταν να απορροφήσει τον φόρτο των αυτοκινήτων στη Χαλκιδική ιδιαίτερα τους θερινούς μήνες. Η Χαλκιδική πάντα υπέφερε από μεγάλα μποτιλιαρίσματα, καθώς η πλειονότητα των κατοίκων της Θεσσαλονίκης ταξιδεύει εκεί για να κάνει τις καλοκαιρινές διακοπές. Παρόλο όμως την κατασκευή του αυτοκινητοδρόμου το πρόβλημα της κίνησης είναι ακόμα πολύ εμφανές καθώς ο μέσος όρος ταξιδιού από τη Θεσσαλονίκη μέχρι την Χαλκιδική είναι 2 με 2,3 ώρες δηλαδή η μέση ταχύτητα είναι γύρω στα 30 χιλιόμετρα την ώρα.

## Μελλοντικές αναβαθμίσεις
Από το 2011 είναι σε μελέτη η δημοπράτηση για τη διαπλάτυνση - αναβάθμιση του αυτοκινητοδρόμου, από τον Κ12 (Χαριλάου) μέχρι τον κόμβο του αεροδρομίου «Μακεδονία», σε μήκος περίπου 9 χλμ. Η μελέτη προβλέπει τη διαπλάτυνση του δρόμου κατά μία λωρίδα εκατέρωθεν, με πρόβλεψη πλήρους παράπλευρου δικτύου και κόμβων, καθώς και αναβάθμιση υφιστάμενων κόμβων της αρτηρίας και των υπόλοιπων ισόπεδων προσβάσεων.

## Πηγές
*ΦΕΚ 253ΑΑΠ/2015 *Χαρακτηρισμός και Αρίθμηση Αυτοκινητοδρόμων*
* Ομάδα Εργασίας για τα έργα προτεραιότητας του Ενιαίου Στρατηγικού Σχεδίου Υποδομών Μεταφορών της ευρύτερης περιοχής Θεσσαλονίκης

## Παραπομπές


## Φωτογραφίες
[360px|thumb|Αεροφωτογραφία από τον Αυτοκινητόδρομο 24 στην περιοχή της [Καρδία (Θράκη)ς.|εναλλ.=|αριστερά]]

Κατηγορία:Αυτοκινητόδρομοι της Ελλάδας